ОБЩИНСКА ИЗБИРАТЕЛНА КОМИСИЯ ЕЛЕНА

ПРОТОКОЛ

№ 38 / 25.10.2015 г.

Днес 25.10. /двадесет и пети октомври / 2015 г. ОИК Елена в състав от всички членове на комисията, проведе свое заседание в сградата на Община Елена, стая № 117. Начало на заседанието 15:45 часа.

Заседанието се води от председателя на ОИК Елена, при следния

**ДНЕВЕН РЕД:**

1. Разглеждане на получен по телефона сигнал за нарушение
2. Разглеждане на сигнал, подаден от РУ на МВР с писмо Рег.№ 260000-2732 от 25.10.2015 г.

Днес, около 14:10 часа е получен сигнал по телефона от Дилян Млъзев за наличие на предизборни агитационни материали във Facebook (Фейсбук) профил на Александър Михалев за ЗОВ ЗА ЕЛЕНА. Членове на ОИК Елена констатираха, че е налице нарушение на чл.182, ал.4 от ИК. Тъй като не може да бъде доказана автентичността на посочения профил и лицето, извършител на нарушението, членовете на ОИК Елена считат, че сигналът следва да бъде оставен без разглеждане.

Членовете на ОИК Елена гласуваха, както следва:

**По точка 1**:

1. Мария Иванова Христова – „за“

2. Румяна Александрова Стоянова – „за“

3. Христо Христов Маринов – „за“

4. Христинка Христова Стоянова – „за“

5. Здравка Димитрова Георгиева – „за“

6. Костадин Петров Господинов – „за“

7. Зехра Ахмед Байрактар – „за“

8. Петя Атанасова Павлова – „за“

9. Цветан Красимиров Николов – „за“

10. Боряна Цветанова Атанасова-Минчева – „за“

11. Диана Христова Кардашева – „за“

На основание чл.87, ал.1, т.1 от ИК, и чл.182, ал.4 от ИК, ОИК Елена

**РЕШИ:**

**Решение № 133-МИ/НР: Оставя без разглеждане сигнал, получен по телефона от Дилян Стефанов Млъзев, кандидат за кмет на община Елена**

Решението подлежи на обжалване пред ЦИК чрез ОИК Елена в тридневен срок от обявяването му.

Днес, около 14:30 часа, с писмо Рег.№ 260000-2732 от 25.10.2015 г.е подаден от РУ на МВР сигнал със следното съдържание: „Уведомяваме Ви, че на 25.10.2015 г., около 13:20 часа в РУ Елена е получен сигнал от телефон 0889815870, от лице, представящо се за Иван Димитров, че около 13 часа на същата дата в секция номер 002, град Елена е влязъл кандидатът за кмет на община Елена Дилян Стефанов Млъзев и е приканил присъстващите да гласуват разумно. Същите действия Млъзев предприел във всички избирателни секции в град Елена. След получаване на сигнала незабавно е уведомен прокурор Красимира Христова, която разпореди да бъде уведомена ОИК Елена, компетентна да извърши провирка по сигнала.“

От ОИК Елена беше изпратен екип за проверка в състав: Мария Христова- председател, Христо Маринов- секретар и Цветан Николов- член, всички от квотите на различни политически сили. При посещението първо в секция 002, след това и в други градски секции, след разговор с членове на СИК, наблюдатели и застъпници, присъствали в помещението се установи, че действително е посетил секция 002, поздравил е присъстващите и е призовал за гласуване- не за определен кандидат или партия, а за активност в гласуването.

След обсъждане на сигнала, членовете на ОИК не намират призива към активност в гласуването от Дилян Млъзев за предизборна агитация в изборния ден и че не е нарушен чл.182, ал.4 от ИК, поради което членовете на ОИК Елена считат, че полученият сигнал следва да бъде оставен без уважение.

Членовете на ОИК Елена гласуваха, както следва:

**По точка 2**:

1. Мария Иванова Христова – „за“

2. Румяна Александрова Стоянова – „за“

3. Христо Христов Маринов – „за“

4. Христинка Христова Стоянова – „за“

5. Здравка Димитрова Георгиева – „за“

6. Костадин Петров Господинов – „за“

7. Зехра Ахмед Байрактар – „за“

8. Петя Атанасова Павлова – „за“

9. Цветан Красимиров Николов – „за“

10. Боряна Цветанова Атанасова-Минчева – „за“

11. Диана Христова Кардашева – „за“

На основание чл.87, ал.1, т.1 от ИК, и чл.182, ал.4 от ИК, ОИК Елена

**РЕШИ:**

**Решение № 134-МИ/НР: Оставя без уважение сигнал,** **подаден до РУ на МВР от лице, представящо се за Иван Димитров, и изпратен по компетентност до ОИК Елена с писмо Рег.№ 260000-2732 от 25.10.2015 г. на РУ на МВР**

Решението подлежи на обжалване пред ЦИК чрез ОИК Елена в тридневен срок от обявяването му.

Председател: Мария Христова

Секретар: Христо Маринов